Diari Oficial de la Generalitat Valenciana


Sumari del DOGV 9896, del 18-07-2024 (2024/7285)

ANUNCI per la qual es publica la convocatòria del procés d'estabilització d'ocupació temporal per a cobrir diverses places de personal funcionari i laboral vacants.
--------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7285

CVE
:   GXJW-G-6373-3153

Data del document
:   17-07-2024

Organisme emissor
:   Ajuntament de Rafelguaraf

Tipus de document
:   Anunci

Havent-se aprovat per la Resolució d'alcaldia núm. 2022-1043, de data 13 de desembre de 2022, les bases i la convocatòria excepcional en el marc del procés d'estabilització d'ocupació temporal per a cobrir tres places de personal laboral i una d'agent de policia, objecte del procés d’estabilització, per a l'Ajuntament de Rafelguaraf, mitjançant sistema de concurs per a les primeres, i de concurs oposició per a la d'agent de policia, s'obri el termini de presentació de sol·licituds, que serà de vint dies hàbils a comptar de l'endemà de la publicació d'aquest anunci en el *Diari Oficial de la Generalitat Valenciana*.

Detall de les places a cobrir:

– Una plaça d'arquitecte/a, com a personal laboral fix, amb categoria professional A1, a cobrir pel sistema de concurs de mèrits, en torn lliure, amb una jornada laboral del 20%.

– Una plaça d'enginyer/a industrial, com a personal laboral fix, amb categoria professional A1, a cobrir pel sistema de concurs de mèrits, en torn lliure, amb una jornada laboral del 5%.

– Una plaça d'agent d´ocupació i desenvolupament local, com a personal laboral fix, amb categoria professional A2, a cobrir pel sistema de concurs de mèrits, en torn lliure, amb una jornada laboral del 66%.

– Una plaça d'agent de policia local, com a personal funcionari, amb categoria professional C1, a cobrir pel sistema de concurs oposició, en torn lliure, amb una jornada laboral completa.

En el *Butlletí Oficial de la Província de València*  número 246, de 26 de desembre de 2022, s’han publicat íntegrament les bases dels processos d’estabilització, pel sistema de concurs i concurs oposició, de conformitat amb el que estableix la Llei 20/2021, de 28 de desembre, de mesures urgents per a la reducció de la temporalitat en l’ocupació pública.

Els successius anuncis referents a aquesta convocatòria, quan pertoquen de conformitat amb les bases, es faran públics en el tauler d'anuncis i en el web de l'Ajuntament de Rafelguaraf.

Contra les presents bases, que posen fi a la via administrativa, es pot interposar alternativament o recurs de reposició potestatiu, en el termini d'un mes a comptar de l'endemà de la publicació del present anunci, davant l’alcaldia d'aquest ajuntament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el jutjat contenciós administratiu de València, en el termini de dos mesos a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci. Tot açò sense perjudici que es puga exercitar qualsevol altre recurs que s'estime pertinent.

  

Rafelguaraf, 17 de juliol de 2024

Jesús María Montolío Ferrandis

Secretari